**PREVÁDZKOVÝ PORIADOK „LASER GAME MICHALOVCE (Barbar Aréna)“**

**1. Úvodné ustanovenie**

1. Zriaďovateľom a prevádzkovateľom areálu „LASER GAME MICHALOVCE (Barbar Aréna)“ je Vlkodlak s.r.o., IČO: 51139502, so sídlom v Lúčkach 26, PSČ: 07 234 (ďalej iba „správca“).
2. Vyhradené priestory v budove na Lastomírskej 2/5613, 07101 Michalovce, sú určené k prevádzkovaniu hry Laser Game (ďalej iba „Priestory“).
3. Priestory sa skladajú z „Recepcie,“ „Prípravnej miestnosti,“ „Šatne,“ „WC,“ „kancelárskych priestorov,“ a herných priestorov, t.j. „Arén.“
4. Užívateľom Priestoru (ďalej iba „Užívateľ“) môžu byť jednotlivci alebo skupina užívateľov po dohode so správcom, alebo inej poverenej osoby.
5. Užívateľ Priestoru je povinný dodržiavať vopred dohodnutý čas a prevádzkovať dohodnutú športovú aktivitu. Ďalej je povinný po celú dobu dodržiavať predpisy o bezpečnosti a o ochrane majetku a počúvať upozornenia a pokyny správcu hracej plochy alebo ním inej poverenej osoby, viď. čl. 3 tohto Prevádzkového poriadku.

**2. Prevádzka a správa hracej časti**

1. Za plynulú prevádzku zodpovedá správca, telefónne číslo: +421 944 710 610, internetový kontakt: www.lasergamemichalovce.sk
2. Dohodnúť prenájom je možné telefonicky na uvedenom telefónnom čísle alebo e-mailové adrese v bode č. 2.1 tohto prevádzkového poriadku, pomocou internetovej stránky www.lasergamemichalovce.sk alebo osobne priamo v LASER GAME MICHALOVCE (Barbar Aréne).
3. Vyberaním poplatkov, s ktorými správca, prípadne ním poverená osoba, oboznámi Užívateľa pred vstupom do Arény, je poverený správca či iná ním poverená osoba.
4. Priestory sú otvorené po celý rok s výnimkou niektorých štátnych sviatkov a dní nutných pre údržbu hracích priestorov. O týchto skutočnostiach bude včas informované prostredníctvom internetových stránok.
5. Otváracia doba je uvedená na internetových stránkach www.lasergamemichalovce.sk.
6. Priestory možno na základe predchádzajúcej telefonickej dohody využiť i mimo stanovenú otváraciu dobu.
7. V prípade nemožnosti zo strany užívateľa dodržať vopred dohodnutý čas, je povinný zmenu ohlásiť najneskôr 24 hodín pred stanoveným termínom. Pokiaľ tak neurobí, je správca oprávnený neprijímať v budúcnosti od tohto objednávateľa ďalšie objednávky.

**3. Dodržiavanie bezpečnosti a ochrany majetku**

1. **V záujme bezpečnosti a nerušenej športovej činnosti je povolené do Arény vstupovať iba hracím osobám. Divákom je dovolené zápasy sledovať iba z miest na to určených.**
2. **Užívatelia vstupujúci do Arény sú povinní chovať sa ohľaduplne a opatrne a predchádzať tak prípadným úrazom alebo škode na zdraví a majetku.**
3. Užívatelia sú ďalej povinní dodržiavať pravidlá bezpečnosti a pokyny správcu, prípadne ním poverenej osoby.
4. **V Aréne sa zakazuje hlavne:**
	1. **vstup v nevhodnej obuvi (obuv musí byť čistá, bez podpätku atď.; vhodná je športová uzatvorená obuv s protišmykovou podrážkou)**
	2. **hranie bez oblečenia (vesta nesmie byť na holom tele)**
	3. **vnášanie či manipulácia s ostrými či inak nebezpečnými predmetmi (napr. nože, nožnice, ihly, sklenené fľaše atď.)**
	4. **manipulácia a premiestňovanie mobilného i pevného materiálu**
	5. **vstup s nápojmi alebo jedlom či ich konzumácia**
	6. **vstup so žuvačkou a odhadzovanie žuvačiek**
	7. **vstup opitým osobám**
	8. **vstup mimo vyhradenú otváraciu dobu**
5. V celom areáli je zakázané fajčenie a vstup so zvieratami bez náhubku a vodítka.
6. **Všetky Priestory vrátane** „Recepcie,“ „Prípravnej miestnosti,“ „Šatne,“ „WC,“ „herných priestorov, t.j. „Arén.“**, sú určené výhradne pre Užívateľov (hráčov), a je zakázané sa v týchto priestoroch zdržiavať akýmkoľvek iným osobám.**
7. Užívateľ je povinný správcovi, poverenej osobe či obsluhe, okamžite nahlásiť akúkoľvek poruchu, o ktorej sa dozvie.
8. **Každý Užívateľ vstupuje do Arén na vlastné nebezpečenstvo.**
9. **Predávame alkoholické a nealkoholické nápoje, sladké a slané balené pochutiny, nápoje podávame v sklenených pohároch.**
10. **Vesty sa pravidelne (niekoľkokrát denne) umývajú vodou s čistiacim prostriedkom (JAR).**

**4. Záverečné ustanovenia**

1. Pokiaľ Užívateľ nedodržiava tento prevádzkový poriadok, pokyny správcu, prípadne pokyny ním poverenej osoby, je správca oprávnený (či ním poverená osoba) ho kedykoľvek z hracej časti vyhodiť, a to i v prípade nedohranej hry a bez nároku na náhradu. Týmto nie je možné, aby sa správca domáhal vzniknutej škody.
2. Správca, prípadne ním poverená osoba, je povinná Užívateľa pred vstupom do Arény oboznámiť s prevádzkovým poriadkom, pravidlami hry, a hlavne pravidlami bezpečnosti.
3. **Vstupom do Arén Užívateľ potvrdzuje, že bol oboznámený ako s týmto prevádzkovým poriadkom, tak aj s pravidlami hry Laser Game a hlavne pravidlami bezpečnosti, a že tieto bez výhrad akceptuje.**
4. **Prevádzkovateľ nezodpovedá za vzniknuté škody spôsobené užívateľmi arén v budove i mimo nich.**

Tento prevádzkový poriadok je platný od 1.1.2018.